: JAK DE PRIESTER : Geel jou Hart vir Liefde
Jak de Priester skop die feesseisoen by die Boer Restaurant teater in Durbanville af met die konsertreeks ‘GEEL JOU HART VIR LIEFDE’. ‘n Vertoning in samewerking met TYGERBURGER met die missie om ‘sonskyn’ te bring en terug te ploeg in ‘n wêreld met baie nood!!
Hierdie inisiatief het laasjaar begin in Pretoria by die Blou Hond restaurant teater en vanjaar sprei die liefde ook na Durbanville in die Kaap om nood te verlig van DIERE. Ter agtergrond vertel Jak de Priester: “Desember 2017 het elke gehoorlid van 6 konserte vrywillig diere kos gebring en onder die goudgeel Kersbome geplaas. Aan die einde van die week se konserte was dit moontlik om vragte hondepille, katkos ens. by die DBV te gaan aflaai. Meeste dierebeskermings organisasies kry geen befondsing van die staat meer nie en dit bring verligting aan die organisasies veral in ‘n tyd soos Desember.”
Hierdie jaar by Die Boer teater restaurant gaan daar ook ‘n deel van die kaartjieopbrengs na die LUCKY LUCY FOUNDATION in Durbanville plus alle dierekos wat ingesamel word.
Lucky Lucy Foundation is 'n veilige hawe vir katte en honde - diere, wat nie deur eie toedoen, haweloos en ongewens is. Lucky Lucy se passie is vir die geen-hoop diere - daar waar die meeste 'shelters' nie meer kan help nie. Ons fokus op ouer en spesiale behoefte-diere, maar 'n kwaliteit lewe bly ons eerste prioriteit. Die organisasie word gedryf deur 'n handjievol passievolle vrywilligers. LLF doen oop opvoeding in verskeie areas om te help om verantwoordelikheid te kweek. Lucky Lucy is 100% afhanklik van ondersteuning en donasies van die publiek. Vir meer inligting of om betrokke te raak, stuur 'n e-pos aan volunteer@luckylucy.org
Jak de Priester in sy ‘GEEL JOU HART VIR LIEFDE’ konsert sal die jaar perfek afsluit en die gehoor op reis neem met lag en traan. Word asseblief deel van hierdie inisiatief sodat ons die ‘GEEL JOU HART VIR LIEFDE’ inisiatief ‘n jaarlikse instelling kan maak en sodoende Sonskyn en Liefde in die diere se lewens kan bring.
Bring jou bure, jou ouma en jou oupa en almal wat lief is vir diere, sonskyn en musiek! En weet geel is die kleur van SONSKYN!
28 / 29 / 30 November en 01 Desember – Die Boer, Durbanville
Kaartjies is R150 en beskikbaar by 021 979 1911 of aanlyn by www.dieboer.com
JAK DE PRIESTER : Geel jou Hart vir Liefde
2018-11-29 - R 150 per ticket